

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din …………2020

 Ca urmare a notificării adresate de **SC MIND AROW SRL** **–** cu sediul în Municipiul Suceava, str. Ion Neculce, nr. 2, bl.22, sc.D, ap.1, cam. 2, județul Suceava, privind PlanulUrbanistic Zonal **"Construire pensiune"** înorașul Frasin, str. Obreja V., județul Suceava, înregistrată la APM Suceava cu nr. 1851 din 19.02.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 06.03.2020, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în baza avizului favorabil al Direcției de Sănătate Publică Județeană Suceava;
	+ în baza avizului favorabil al Inspectoratului pentru Situații de Urgență "Bucovina" al Județului Suceava;
	+ în lipsa comentariilor motivate din partea publicului interesat,

 **decide:**

**Planul "Construire pensiune"** înorașul Frasin, str. Obreja V., județul Suceava, **titular SC MIND AROW SRL** **–** cu sediul în Municipiul Suceava, str. Ion Neculce, nr. 2, bl.22, sc.D, ap.1, cam. 2, județul Suceava, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, în suprafață totală de 950mp, format din parcela cu nr. cadastral 31084 este situat în intravilanul orașului Frasin, conform Certificatului de urbanism nr. 96/30.10.2019 emis de primăria orașului Frasin și este proprietatea SC MIND AROW SRL.

Folosința actuală a terenului este pășune.

**Vecinătăți:**

În vecinătatea terenului studiat sunt proprietăţi particulare cu constructii având destinație rezidențială.

În limita distanţei de 100 m de jur împrejurul zonei studiate nu sunt monumente sau situri de patrimoniu.

Amplasata la aproximativ 450 m fata de limita amplasamentului se afla Manastirea Sf. Ioan cel Nou.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin această documentație se studiază posibilitatea schimbării destinației zonei care are în prezent folosința - pășune în vederea construirii unei pensiuni turistice cu regim de înălțime P+M, cu acces din strada Obreja V.

Indici urbanistici :

P.O.T. propus =20,10% / P.O.T. maxim=50%

C.U.T. propus =0,32 / C.U.T. maxim=1,00

Spații plantate- min. 20%

Zonificarea funcțională, bilanț teritorial :

Destinația terenului PUG – pășune

**Za** - ZONA AFERENTĂ STUDIATĂ din care subzone:

**Zah** – Zona amplasare pensiune

**Zac** – Zona circulație carosabilă, pietonală și parcare

**Zav** – Zone verzi amenajate

|  |  |  |
| --- | --- | --- |
| ZONE FUNCŢIONALE | EXISTENT | PROPUS |
| mp | % | mp | % |
| Za - Zona studiată din care: | 950,00mp | 100,00% | 950,00 mp | 100,00% |
| Zah - zona aferentă pensiunii | 0,00 mp | 0,00% | 190,50mp | 20,10% |
| Zac - zona circulaţie carosabilă, pietonală şi parcare (4 locuri de parcare)parcaje |   0,00 mp |   0,00% | 194,50 mp |  20,40% |
| Zav - zone verzi amenajate | 950,00mp | 100,00% | 565,00mp | 59,50% |

Zona nu este inundabilă şi este stabilă.

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a construcțiilor se va face prin racord la rețeaua publică de alimentare cu apă existentă în zonă ce sunt in stadiu de executie. Alimentarea cu apă a pensiunii propuse se va realiza printr-un bransament la reteaua de alimentare cu apa si contorizarea consumurilor intr-un camin de apometru general si contorizare individuala pe constructie.

**Canalizare**

Bransamentul de canalizare se face de la retelele publice existente în zonă ce sunt în stadiu de executie.

Construcția propusă nu se va da în folosință până nu va fi realizată extinderea rețelei de canalizare, respectiv branșamentul de canalizare.

**Alimentarea cu energie electrică** a construcțiilor se va face prin racord la rețelele electrice de joasă tensiune existentă în zonă.

**Alimentarea cu căldură**

Încălzirea construcțiilor se va realiza prin intermediul centralelor termice care vor funcționa cu combustibil gazos.

**Alimentarea cu gaze naturale**

Alimentarea cu gaze naturale se va realiza din rețeaua existentă, în urma obținetii avizului DELGAZ GRID si realizarea unui post de reglare măsurare (PRM) de joasă presiune și a instalațiilor interioare de utilizare a gazelor naturale.

Obiectivul va fi echipat cu centrale termice muralepentru prepararea agentului termic necesar incalzirii si prepararii apei calde de consum precum si cu masini de gatit tip aragaz.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

În perioada de funcționare, pentru colectarea selectivă și depozitarea temporară a deșeurilor se prevede spațiu special amenejat, cu recipiente acoperite, dimensionate în functie de cantitatea produsă, de ritmul de evacuare si de categoria în care se încadreaza deșeurile menajere din imobilul propus. Deșeurile nu se colecteaza direct in recipient, ci într-un sac de polietilenă aflat în recipient. Precolectarea secundară, adică strângerea și depozitarea provizorie a sacilor cu deșeuri menajere în punctele de precolectare organizată, se face in recipiente de culori diferite inscripționate cu tipul deșeurilor, dimensionate corespunzător, acoperite, prevazute cu dispozitive de prindere adaptate modului de golire, ușor transportabile. Acestea vor fi preluate periodic de o firmă specializată de salubritate, conform contractului care va fi încheiat ulterior.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal** se va realiza din str. Obreja V. și va trebui să asigure accesul pentru intervenții în caz de incendiu, salvare.

Staționarea autovehicolelor atât în timpul lucrărilor de construcții cât și în timpul funcționării locuințelor se va face în afara drumurilor publice.

 *d) problemele de mediu relevante pentru plan sau program – nu este cazul;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

4. Construcțiile propuse nu se vor da în folosință până nu va fi realizată extinderea rețelei de canalizare, respectiv racordurile la apartamente și spațiile comnerciale.

**Informarea şi participarea publicului la procedura de evaluare de mediu:**

În urma publicării în ziarul ”Monitorul de Suceava” a anunțurilor publice privind prima versiune a proiectului în zilele de 19.12.2019 și 23.12.2019, până la luarea deciziei de încadrare nu au fost semnalate observații din partea publicului.

 În urma publicării din data de 07.02.2020, în ziarul ”Monitorul de Suceava” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

 Şef Serviciu, Întocmit,

 Avize, Acorduri, Autorizaţii Cons. Mariana BURLACU

 Adina HOBJÎLĂ

|  |  |
| --- | --- |
|  |  |